钦定古今图书集成/理学汇编/经籍典/第089卷 > 《请朱异奉述制旨易义表》简文帝
## 钦定古今图书集成/理学汇编/经籍典/第089卷 > 《请朱异奉述制旨易义表》简文帝

臣闻仰观俯察，定八卦之宗；河图洛书，符三易之教。
譬彼影圭，居四方之中极；犹彼黄钟，总六律之殊气。
疑关永辟，逾弘农之洞启；辞河既吐，迈龙门之已凿。
臣以庸蔽，窃尚名理，钻仰几深，伏惟舞蹈。冒欲请侍
中右卫将军臣异，于元圃宣猷堂奉述制旨《易义》，弘
阐圣作，垂裕蒙求，谨以表闻，伏愿垂允。